О Б Щ И Н А   К О С Т Е Н Е Ц

На основание чл. 14, ал. 2 от Закона за общинската собственост, чл. 24а, ал. 5 от Закона за собствеността и ползването на земеделските земи, чл. 7, ал. 1 от Наредба за стопанисване, управление и разпореждане със земи от общинския поземлен фонд, и чл. 82, ал. 1, ал. 2 и ал. 3 от Наредба за общинската собственост, в изпълнение на Решение № 57, обективирано в Протокол № 3 от заседание на Общински съвет – Костенец, проведено на 27 март 2025г.
ОБЯВЯВА ПУБЛИЧНИ  ТЪРГОВЕ  С ТАЙНО НАДДАВАНЕ
І. На 06.06.2025г. от 10,00 ч.  за отдаване под наем на маломерни имоти от общинския поземлен фонд по кадастралните карти и кадастралните регистри на с.Горна Василица и с.Долна Василица
ІІ. На 06.06.2025г. от 13,30 ч.  за отдаване под наем на маломерни имоти от общинския поземлен фонд по кадастралните карти и кадастралните регистри на с.Очуша, с.Подгорие и с.Голак. 

ІІІ. На 06.06.2025г. от 15,00 ч.  за отдаване под наем маломерни имоти от общинския поземлен фонд по кадастралните карти и кадастралните регистри на с.Костенец и с.Пчелин 

Общи условия на търговете:

1. Търговете се провеждат на определената дата и час в сградата на Общинска администрация-Костенец, ул. „Иван Вазов” № 2, ет.4, заседателна зала.
2. Имотите предмет на търговете са подробно описани по имоти и начин на трайно ползване в списък неразделна част от съответната документация.

3. Срок на отдаване под наем: 5 /пет/ стопански години, считано от 01.10.2025г. до 30.09.2030г.

4. Право до участие в търга имат кандидати, приложили всички задължителни документи съгласно тръжна документация в определените срокове и отговарящи на изискванията, както следва:

4.1. са регистрирани като земеделски производители;
4.2. не са лишени от правото да упражняват търговска дейност - при кандидатстване на кооперации, еднолични търговци и юридически лица;
4.3. не са обявени и не се намират в производство за обявяване в несъстоятелност - при кандидатстване на кооперации, еднолични търговци и юридически лица;
4.4. не са в ликвидация - при кандидатстване на кооперации, еднолични търговци и юридически лица;
4.5. нямат парични задължения към Община Костенец;
4.6. нямат неизплатени суми по чл. 34, ал. 6 и ал. 8 от ЗСПЗЗ и нямат неизплатени суми за земите по чл. 37в, ал. 3, т. 2 от ЗСПЗЗ, освен ако компетентния орган е допуснал разсрочване или отсрочване на задължението;
4.7. нямат прекратени договори за ползване на земи от общинския поземлен фонд поради неиздължаване на паричните задължения по тях;
4.8. нямат качеството на "свързани лица" по смисъла на Търговския закон с лице, което не отговаря на изискването по т. 4.5., 4.6. и 4.7.;
4.9. сами или чрез свързани лица по смисъла на Търговския закон и свързани предприятия по смисъла на Закона за малките и средните предприятия, извършващи стопанска дейност, обработват не повече от 10 000 дка земеделска земя, независимо от формата на стопанисване или вида собственост.
4.10. са с постоянен адрес на територията на общината – при кандидатстване на физически лица;
4.11. са със седалище и адрес на управление на територията на общината  - при кандидатстване на кооперации, регистрирани по Закона за кооперациите, еднолични търговци и юридически лица, регистрирани по Закона за търговския регистър и регистъра на юридическите лица с нестопанска цел; 
4.12. са собственици или ползватели на животновъдни обекти, намиращи се на територията на общината по местонахождение на имотите;
4.13. са земеделски стопани, които не отговарят на условията на т. 4.10. и т.4.11., но развиват стопанска дейност на територията на общината.
5. Участниците в търга могат да участват за всички или за отделни имоти, описани в списъка, неразделна част от тръжната документация. Характеристиките на имотите са описани в Приложение № 1, неразделна част от документацията.

6. Първоначалната годишна наемна цена за имотите е описана в приложение № 1, колона 6. 
7. Закупуване на тръжната документация може да се извърши на касата в „Център за административно обслужване”, ул. „Иван Вазов” № 2, етаж І, до 17,00 часа на 30.05.2025г. Стойността на тръжната документация е в размер на 30,00 /тридесет лева/ лв., съгласно чл. 60 буква „б“ от Наредбата за определянето и администрирането на местни такси и цени на услуги на територията на Община Костенец. Срещу представена фактура за закупена тръжна документация същата се получава в деловодството на Общинска администрация, І етаж, „Център за административно обслужване”.
8. Всеки желаещ да участва в публичния търг е длъжен да внесе депозитна вноска за имота, за който участва в размер /съгласно приложение № 1, колона 7/ до кроя на работния ден на 04.06.2025г.  по банкова сметка в „Централна Кооперативна банка” АД – клон Костенец, IBAN – BG14CECB97903342549800, BIC – CECBBGSF. В случай, че участникът участва за повече или за всички имоти, депозитът може да бъде внесен в едно платежно нареждане или в една приходна квитанция и да е равен на сумата от депозитите на отделните имоти.  
9. Търгът се провежда чрез предварително подадени заявления от всеки участник в запечатан непрозрачен плик, върху който се отбелязва цялостното наименование на обекта на търга, името и адреса на участника. Малките пликове с писмени ценови предложения за всички имоти, за които се участва поотделно се поставят в големия плик за участие. 
10. Крайният срок за приемане на заявленията на участниците е до 17,00 ч. на 05.06.2025г.  в деловодството на Общинска администрация, етаж І, „Център за административно обслужване”. Участник, подал предложение след определения срок, не се допуска до участие в търга.
11. Сключването на договор за наем за ползването на обявените по този ред маломерни имоти от общинския поземлен фонд, не гарантират подпомагане на земеделските производители по схемите и мерките на Общата селскостопанска политика.

За справки: Общинска администрация Костенец, отдел “Общинска собственост, тел. 23-08/ вътр.303
Публикувано на 22.05.2025г.

